Πολίτικα γεμιστά κατσαρόλας με κιμά
Αν έχετε κατσαρόλα που μπαίνει στον φούρνο, προτιμήστε να τελειώσετε το μαγείρεμα του φαγητού στον φούρνο. Το όλον αποκτά μια ιδιαίτερη καπνιστή νοστιμιά.
4 μεγάλες ντομάτες ώριμες, αλλά σφιχτές , 4 πιπεριές πράσινες, στρογγυλές , 3 μελιτζάνες αργίτικες , 3 κολοκύθια μέτρια , 400 γρ. κιμάς αρνίσιος ή μοσχαρίσιος , 2 μέτρια κρεμμύδια, ψιλοκομμένα , ξύσμα από 1 λεμόνι , 1 μάτσο άνηθος, ψιλοκομμένος , 1 μάτσο δυόσμος, ψιλοκομμένος , 150 γρ. ρύζι Καρολίνα, πλυμένο καλά , 150 ml ελαιόλαδο , αλάτι, πιπέρι φρεσκοτριμμένο, 2 ντομάτες, τριμμένες , 1 κουτ. γλυκού καστανή ζάχαρη , 30 γρ. βούτυρο αιγοπρόβειο , αλάτι, φρεσκοτριμμένο πιπέρι
Για τα γεμιστά κατσαρόλας με κιμά, πλένουμε τα λαχανικά και τα τοποθετούμε σε μια ρηχή και φαρδιά κατσαρόλα που να τα χωράει ακριβώς.Πρώτα κόβουμε από τις μελιτζάνες ένα «καπάκι» κατά μήκος και με ένα κουταλάκι αδειάζουμε την ψίχα τους.Βάζουμε ψίχα, «καπάκια» και μελιτζάνες, όλα μαζί, σε ένα σουρωτήρι και τα αλατίζουμε, για να μαραθούν λίγο και να νοστιμίσουν.Κόβουμε και από τα κολοκύθια κατά μήκος ένα «καπάκι», τα αδειάζουμε κι εκείνα και κρατάμε την ψίχα.Κόβουμε ένα «καπάκι» από τις πιπεριές και αφαιρούμε τα σπόρια και τις μεμβράνες από το εσωτερικό.Κόβουμε ένα «καπάκι» από τη μεριά με το κοτσάνι στις ντομάτες και με ένα  κουταλάκι αδειάζουμε την ψίχα τους.Ψιλοκόβουμε την ψίχα των λαχανικών, αλατίζουμε και τα κελύφη των λαχανικών και την ψίχα.Σε μια κατσαρόλα ζεσταίνουμε 1 κουτα- λιά της σούπας από το ελαιόλαδο σε δυνατή  φωτιά και σοτάρουμε την ψιλοκομμένη ψίχα των λαχανικών για 4-5 λεπτά, αποσύρουμε και αφήνουμε να κρυώσει.Σε ένα μπολ ανακατεύουμε τον κιμά, τα κρεμμύδια, το ξύσμα, τον άνηθο, τον δυόσμο, το ρύζι, το υπόλοιπο ελαιόλαδο, την ψίχα από τα λαχανικά που σοτάραμε και αλατοπίπερο.Γεμίζουμε όλα τα λαχανικά με τη γέμιση, αφήνοντας κενό 2 εκ. από το χείλος (για το ρύζι που θα φουσκώσει).Σκεπάζουμε όλα τα λαχανικά με τα καπάκια τους.Τη γέμιση που περίσσεψε τη βάζουμε  ανάμεσα στα λαχανικά, μέσα στην κατσαρόλα.Ρίχνουμε την ντομάτα, τη ζάχαρη, το βούτυρο, αλατοπίπερο και 100 ml νερό και βάζουμε σε δυνατή φωτιά, να πάρει μια καλή βράση.Χαμηλώνουμε πολύ τη φωτιά, σκεπάζουμε με το καπάκι και σιγομαγειρεύουμε για περίπου 1 ώρα, μέχρι να ροδίσουν τα λαχανικά και να γίνει το ρύζι.Αν θέλουμε, μπορούμε να μαγειρέψουμε 30 λεπτά στο μάτι και μετά να βάλουμε την κατσαρόλα (θα πρέπει να είναι χωρίς πλαστικά χερούλια, από αυτές που μπαίνουν στον φούρνο, ή να μεταφέρουμε το όλον σε ταψί) για ακόμα 30 λεπτά στον φούρνο, στους 180-190°C.
Κιμάς,Λαχανικά,Ρύζι